Kommissorium

*Vejledningsudvalget*

**Status og udpegning**

Udvalget er en permanent arbejdsgruppe indenfor området: Vejledning, overgange og vejledning af særlige elevgrupper. Udvalgets medlemmer udpeges for en 2-årig periode med mulighed for at fortsætte endnu en periode. Det er konsulentens opgave at foreslå nye medlemmer. Udpegning finder sted umiddelbart efter Efterskoleforeningens årsmøde.

**Deltagere**

Udvalget består af 7-8 efterskolemedarbejdere, en konsulent og et bestyrelsesmedlem fra Efterskoleforeningen. Det tilstræbes, at efterskolemedarbejderne er bredt sammensat geografisk og i forhold til skoletype samt medlemmernes funktion på skolerne.

**Opgave**

* At følge vejledningsområdets udvikling
* Komme med ideer og igangsætte aktiviteter, der har til formål at udvikle efterskolerne vejledningstilbud
* Give sparring til Efterskoleforeningens konsulent

**Forretningsorden**

Vejledningsudvalgets møder ledes af bestyrelsesmedlemmet eller konsulenten. Konsulenten udarbejder dagsorden og er referent på møderne. Der indkaldes til møder med min. 14 dages varsel. Dagsorden til møder udsendes i god tid før hvert møde. Det tilstræbes, at møderne afholdes på forskellige efterskoler.

**Økonomi**

Udgifter i forbindelse med drift af Vejledningsudvalget afholdes af Efterskoleforeningen. Medlemmer får dækket transportudgifter i forbindelse med møder.

**Sekretariatsbistand**

Efterskoleforeningen stiller sekretariatsmæssig bistand til rådighed i form af tilknytning af konsulenter, administrative udgifter forbundet med aktiviteter og anden bistand til aktiviteter igangsat af udvalget.

**Tidsplan**

Udvalget mødes fysisk ca. 2-3 gange årligt. Herudover aftales digitale møder efter behov.